《奉和皇甫百泉玄武湖供事》
明代·蔡汝楠

解说澄湖上，高斋拟石渠。
九州分职贡，万户入图书。
常侍传符后，郎官对草余。
绨缃随处满，人吏此中疏。
积水神龙泽，青莲太一居。
鸟啼喧静院，云暖护幽墟。
式重思周典，先收忆汉初。
不知供事日，仰止意何如。

作者简介：蔡汝楠（1514～1565）字子木，号白石，明湖州德清（今属浙江省）人。8岁侍父听讲于甘泉（湛若水）门下，每每有所解悟。年十八中嘉靖十一年（1532）进士，授职行人，不久升刑部外郎，迁职到南京刑部，与尚书顾麟引为忘年交。